Blog post minn osservatur politiku Dr Bernard Grech jrid jitgħallem li met a jistaqsuh xi ħaġa fuq suġġett li ma jifhimx fih, ma jirrispondix jew ara kif ser joħroġ minnha. Ikun aħjar għalih, biex ma toħroġ ta' ċuċ jagħlaq ħalqu u ma jiżżattatx l-aqwa li jirrispondi u jilgħabha tal-bravu. Inti ġejt mistoqsi din il-mistoqsija fuq Facebook Life minn Maria. "Jien u r-raġel it-tnejn impjegati u ilna miżżewġin 5 snin. Ilna sentejn nippruvaw għat-tfal iżda ma kellniex suċċess u bdejna l-proċess tal-IVF. Dan mhux veru qiegħed jingħata b'xejn u nemmen ukoll li hemm bżonn ta' aktar support psikoloġiku f'dan ir-rigward għaliex hija triq diffiċli ħafna. Jista' fl-aħħar dan il-pajjiż ikollu verament sistema fejn koppji bħalna jiġu mgħejjuna bis-serjeta' u mhux kliem aritifiċjali biss?" Ovvjament ridt turi li tifhem f'kollox u jiddispjaċini ngħidlek li spiċċajt irredikolat mhux biss mill-politiċi imma ovvjament mill-esperti fil-qasam. Kemm hi virtu' sabiħa li tgħid li ma nafx, jew ma nafx id-dettalji kollha, milli taqbad u taqla' minn żniedek. Inti rrispondejt il-mistoqsija b'dan il-mod: " Ikolli ngħid illi qalbi tingħafas meta nisma' dawn l-istejjer…… Jiena nixtieq illi jkun hemm aktar aċċessibilta illi l-koppji tagħna, l-individwi Maltin u Għawdxin, jista' jkollhom it-tfal. Mhux sew illi ngħidu jew li naħsbu illi jekk hemm hurdle ma nistgħux jew ma għandniex nippruvaw naqbżuh. Naf illi kellna diskors fil-politika f'dan ir-rigward, u naf ukoll li kien hemm il-wegħda illi l-IVF f'Malta jkun servizz illi jingħata b'xejn. Sfortunatament l-unika ħaġa li qed tingħata b'xejn hija l-għajnuna medika, il-konsulenza, pero fejn tidħol imbagħad dak li għandek bżonn biex proprju jsir it-trattament dan irid jinxtara u jien kellmuni koppji illi qed jonfqu bejn tlett elef u erba' t-elef euro biex ikunu jistgħu jagħmlu it-trattament tal-IVF f'pajjiżna. Tant hu hekk li naf ukoll illi għandek kwantita' kbira ta' koppji li qed imorru barra minn pajjiżna biex qed jieħdu t-trattament u li qed jieħdu din l-iżbriga li jmorru barra minn pajjiżna biex jieħdu t-trattament hija ċara li sfortunatament pajjiżna mhux veru li t-trattament qed jingħata b'xejn ". Imbagħad Dr Grech għamel wegħda solenni li meta jkun fil-gvern ser jagħtihom l-għajnuna kollha meħtieġa. Ejja nisimgħu ftit x'qal Dr Chris Fearne f'dan ir-rigward. Dr Fearne qal li kemm ilu li daħal is-servizz tal-IVF f'Malta, li sar taħt il-gvern Laburista, f'Malta twieldu 215 il-tarbija. Il-Ministru kompla li fl-2020 f'Mater Dei saru 180 ċiklu ta' IVF li minnhom diġa twieldu 12 il-tarbija u hemm 17-il tarbija on the way. Fearne kompla jispjega li Dr Bernard Grech qal li hemm koppji li jkollhom isiefru. Dr Fearne qal li dan huwa veru. Imma dawn il-koppji jkollhom isiefru għaliex hemm sistemi fosthom il-PGD li l-liġi Maltija għadha ma tippermettihiex u li fil-vot dwar din is-sistema fil-Parlament, il-Partit Nazzjonalista kien ivvota kontra. Issa Dr Grech minħabba r-risposta tiegħek, Fearne fajjarlek sfida. Huwa qallek li dalwaqt ser itella' fil-parlament riformi fil-liġi tal-IVF u ser jieħdok fuq kliemek. Qed jgħidlek li la int ma tridx tara koppji jsiefru barra biex jieħdu t-trattament tal-PGD, meta ikun hemm il-vot fil-parlament fuq hekk trid tivvota favur ir-riformi li ser jitressqu biex tikkonferma l-paroli li għidt għad-domanda li għamlulek. Tant ser iżommok fuq kliemek li r-recording ta' dak li għidt Dr Grech ser ifakkarulek meta jasal iż-żmien tal-vot. Barra r-risposta tal-politiku issa għandek spjegazzjoni dettaljata minn Simone Attard, Kap Eżekuttiv tal-Awtorita' għall-Protezzjoni. Din qalet li "kull min huwa eliġibbli biex jirċievi s-servizz tal-IVF hawn Malta jħallsu l-flus biex huma jixtru l-mediċina għall-istimulazzjoni. Is-servizzi l-oħra kollha tal-proċess huma mogħtija b'xejn. Jibdew mix-xogħol kollu tal-patoloġija, l-ittestjar tad-demm kollu, il-ġenetika tad-demm, is-servizzi tal-geneticists u neurologists, it-tobba kollha u n-nurses, l-ultrasounds u l-follicle tracking, id-diversi testijiet tul il-proċess kollu, is-servizz kollu tal-embrijoloġija u s-servizz li jiġi wara. " Ms Attard kompliet li l-counselling huwa wkoll servizz li jingħata b'xejn għax huwa obbligu bil-liġi. Dr Grech aqra tajjeb dan l-artiklu u daħħalha f'rasek biex ma tagħmilx passi aktar milli tiflaħ għax tirredikola lilek innifsek u lill-partit li inti tmexxi.